Lietuvos Respublikos vyriausioji rinkimų komisija

Vyriausioji rinkimų komisija (VRK) – rinkimus organizuojanti institucija Lietuvoje. Vykdo ir organizuoja LR Seimo, LR Prezidento ir savivaldybių tarybų rinkimus, taip pat referendumus. Komisijos teisinę padėtį, uždavinius, įgaliojimus, veiklos principus, taip pat jos sudarymo, darbo organizavimo tvarką ir finansavimą nustato Lietuvos Respublikos vyriausiosios rinkimų komisijos įstatymas.

Istorija 

LDK miestų savivaldos organai (magistratai) ir miestiečių teismai pradėti rinkti dar XIV–XV amžiais, kai didesniems miestams suteiktos savivaldos teisė. Seniausių žinių apie valstybinės valdžios organų rinkimą Lietuvoje yra 1413 m. Horodlės unijos akte, kur numatyta, jog po Vytauto mirties Lietuvos didysis kunigaikštis turės būti renkamas. Pirmą kartą 1430 m. ponai ir bajorai juo išrinko Švitrigailą.

Nuo 1565 m. (po 1564–1566 m. LDK reformos) kiekvieno pavieto (viso – 22) bajorai savo seimelyje rinko po 2 atstovus į Seimą. Po 1569 m. Liublino unijos Lenkijos karalius ir Lietuvos didžiuosius kunigaikščius rinko specialus elekcinis seimas.

Po III ATR padalijimo miestų gyventojai buvo suskirstyti į kategorijas ir kas trejus metus rinko burmistrą ir bendrosios miesto dūmos narius. Bajorai apskričių seimeliuose toliau rinko kandidatus į teismų ir bajorų savivaldos pareigybes. Po 1861 m. reformos valstiečiams buvo leista rinkti atstovus į valsčiaus sueigą.

1919 m. gruodžio 10 d. sudaryta pirmoji institucija, atsakinga už Steigiamojo Seimo rinkimų organizavimą ir vykdymą – Vyriausioji rinkimų komisija. Jos pirmininku paskirtas žinomas teisininkas, I ir II kabineto teisingumo ministras, vėliau – IV vyriausybės vidaus reikalų ministras, VDU Teisių fakulteto dekanas Petras Leonas (1822–1933).

Sovietmečiu „rinkimų“ organizavimą vykdė LKP(b) CK biuro sudaryta komisija.

Lietuvai atgavus nepriklausomybę, buvo grįžta pačios rinkimų organizavimo ir vykdymo koncepcijos ir ji gerokai pakoreguota, palyginti su prieš tai buvusia. Lietuvos Respublikos įstatymo „Dėl Lietuvos Respublikos Laikinojo Pagrindinio Įstatymo pakeitimo ir papildymo ir Lietuvos Respublikos aukščiausiosios valstybinės valdžios institucijos pavadinimo pakeitimo“ 701 straipsnis nustatė, kad rinkimus organizuoja rinkimų komisijos, kurios sudaromos iš politinių partijų ir visuomeninių politinių judėjimų atstovų. Tais pačiais metais Lietuvos Respublikos Aukščiausioji Taryba nutarimu „Dėl Vyriausiosios rinkimų komisijos“  pirmą kartą sudarė nepriklausomybę atgavusios Lietuvos Respublikos Vyriausiąją rinkimų komisiją.

Komisijos uždaviniai 
Vyriausiosios rinkimų komisijos uždaviniai yra:
 organizuoti ir vykdyti Seimo, Prezidento, savivaldybių tarybų rinkimus, rinkimus į Europos Parlamentą ir referendumus;
 užtikrinti, kad rinkimai ir referendumai vyktų remiantis Lietuvos teisės aktuose įtvirtintais demokratinių rinkimų principais;
 garantuoti vienodą teisės aktų taikymą visoje šalies teritorijoje;
 atlikti Seimo ir savivaldybių tarybų mandatų komisijų funkcijas laikotarpiu tarp šių institucijų rinkimų;
 kontroliuoti politinių partijų ir politinių organizacijų, politinių kampanijų finansavimą;
 koordinuoti ES piliečių iniciatyvų įgyvendinimą.

Organizuoti rinkimai ir referendumai

Europos Parlamento rinkimai 

 2004 m. birželio 13 d. rinkimai į Europos Parlamentą
 2009 m. birželio 7 d. rinkimai į Europos Parlamentą
 2019 m. gegužės 26 d. rinkimai į Europos Parlamentą

Prezidento rinkimai 

 1993 m. vasario 14 d. Respublikos Prezidento rinkimai
 1997 m. gruodžio 21 d. Respublikos Prezidento rinkimai
 2002 m. gruodžio 22 d. Respublikos Prezidento rinkimai
 2004 m. birželio 13 d. Respublikos Prezidento rinkimai
 2009 m. gegužės 17 d. Respublikos Prezidento rinkimai
 2019 m. gegužės 12 d. Respublikos Prezidento rinkimai

Referendumai 

 2003 m. gegužės 10-11 d. Referendumas dėl Lietuvos Respublikos narystės Europos Sąjungoje
 2008 m. spalio 12 d. Referendumas dėl Ignalinos atominės elektrinės darbo pratęsimo
 2012 m. spalio 14 d. Referendumas dėl naujos atominės elektrinės statybos Lietuvos Respublikoje
 2019 m. gegužės 12 d. referendumas dėl pilietybės išsaugojimo ir referendumas dėl Seimo narių skaičiaus mažinimo

Savivaldybių tarybų rinkimai 

 1995 m. kovo 25 d. savivaldybių tarybų rinkimai
 1997 m. kovo 23 d. savivaldybių tarybų rinkimai
 1997 m. birželio 29 d. – pakartotiniai Švenčionių rajono savivaldybės tarybos rinkimai
 2000 m. kovo 19 d. savivaldybių tarybų rinkimai
 2002 m. gruodžio 22 d. savivaldybių tarybų rinkimai
 2007 m. vasario 25 d. savivaldybių tarybų rinkimai
 2011 m. vasario 27 d. savivaldybių tarybų rinkimai
 2015 m. kovo 1 d. savivaldybių tarybų rinkimai
 2019 m. kovo 3 d. savivaldybių tarybų rinkimai

Seimo rinkimai

1996–2000 m. kadencija 
 1996 m. spalio 20 d. rinkimai į Lietuvos Respublikos Seimą
 nauji rinkimai:
 1997 m. kovo 23 d. – pakartotiniai rinkimai
 1997 m. gruodžio 21 d. – nauji rinkimai Aukštaitijos apygarda Nr. 28
 1998 m. kovo 22 d. – pakartotiniai rinkimai
 1998 m. lapkričio 15 d. – nauji Nevėžio apygarda Nr. 26
 1999 m. kovo 21 d. – pakartotiniai Naujosios Vilnios Nr. 10, Nevėžio Nr. 26 ir Vilniaus Trakų Nr. 57 apygardose

2000–2004 m. kadencija 
 2000 m. spalio 8 d. rinkimai į Lietuvos Respublikos Seimą
 nauji rinkimai:
 2003 m. birželio 15 d. – Senamiesčio Nr. 2, Antakalnio Nr. 3, Šeškinės Nr. 6 ir Nevėžio Nr. 26 apygardos

2004–2008 m. kadencija 
 2004 m. spalio 10 d. rinkimai į Lietuvos Respublikos Seimą
 nauji rinkimai:
 2005 m. lapkričio 20 d. – Kėdainių apygardoje Nr. 43
 2007 m. spalio 7 d. – Dzūkijos apygarda Nr. 69

2008–2012 m. kadencija 
 2008 m. spalio 12 d. rinkimai į Lietuvos Respublikos Seimą
 nauji rinkimai:
 2009 m. lapkričio 15 d. – nauji rinkimai į Lietuvos Respublikos Seimą
 2011 m. vasario 13 d. – Marijampolės apygarda Nr. 29
 2011 m. liepos 3 d. – Danės apygarda Nr. 19

2012–2016 m. kadencija 
 2012 m. spalio 14 d. rinkimai į Lietuvos Respublikos Seimą
 2015 m. Lietuvos Respublikos Seimo rinkimai Žirmūnų vienmandatėje apygardoje

2016–2020 m. kadencija 
 2016 m. spalio 9 d. rinkimai į Lietuvos Respublikos Seimą

2020–2024 m. kadencija 
 2020 m. spalio 11 d. rinkimai į Lietuvos Respublikos Seimą

Dabartinė komisijos sudėtis

Ankstesnės komisijos sudėtis 
(tvarkoma)

Šaltiniai

Nuorodos 
 Rinkimai Lietuvoje
 Oficiali Vyriausiosios rinkimų komisijos tinklavietė (lietuvių, anglų k.)
 Parlamentarizmo idėja ir okupuotos Lietuvos valdymo sistema 1940–1941 m. 
 Fiktyvaus parlamentarizmo problemos 1940–1990 m. 

Rinkimai Lietuvoje
Seimui atskaitingos institucijos
Vyriausiosios rinkimų komisijos nariai